text: 150 Europa-joller kæmper om VM i Sønderborg
  05 august 2013 kl. 09.01
  Mere end 150 sejlere fordelt på 12 nationer deltager, når verdensmesterskabet i Europa-jolle skydes i gang i dag i Sønderborg.
  Værtsbyen er repræsenteret med hele 11 sejlere, der skal forsøge at sejle en VM-medalje i hus.
  Danmark stiller med nogle meget talentfulde sejlere på kvindesiden, hvor håbet er, at de skaffer VM-medaljer. På mændenes side er spillet mere åbent. Her er konkurrencen fra udlandet større.
  Arrangørerne vil gerne gøre sejlads mere tilskuervenligt, derfor har de lavet en YouTube-kanal, hvor der dagligt vil blive lagt videoer fra arrangementet ud. De tætte løb kan også følges hjemme fra computeren ved hjælp af GPS?er, som hele tiden viser bådenes position under løbene.
  Stævnet varer frem til den 10. august.
  Løbets YouTube-kanal
  Du kan følge løbene live fra GPS her
  
  Se video fra åbningsceremonien
  
  FAKTA
  Europa-jollen er trinnet mellem den lille Optimistjolle og de større olympiske kategorier som for eksempel 49?eren, hvor Danmark vandt OL-guld i 2008.
  
  